7 slegte gewoontes wat keer dat jy meer geld maak - Jou Geld | Solidariteit WêreldJou Geld | Solidariteit Wêreld
Tuis › 2016-wenke › 7 slegte gewoontes wat keer dat jy meer geld maak
7 slegte gewoontes wat keer dat jy meer geld maak
Dinsdag, Junie 28th, 2016
Nie almal van ons is materialisties nie, maar ons kan almal waarskynlik saamstem dat om meer geld te maak 'n goeie ding is. Dis waar dat om 'n streng begroting daar te stel, jou uitgawes te besnoei, en meer geld te spaar ver kan gaan om jou persoonlike finansiële groei te maksimaliseer, maar hierdie strategieë verdof vergeleke met een belangrike veranderlike in jou lewe – jou inkomste. Dit is nou maar eenmaal so dat meer geld die lewe makliker maak.
Die meeste mense besef dit, maar so baie verwaarloos sekere basiese punte en versmoor hulle inkomste-potensiaal. Kyk byvoorbeeld na die volgende sewende verstikkende gewoontes wat 'n hardkoppige limiet kan plaas op die hoeveelheid geld wat jy maak:
Jy onderhandel nie
Alles is onderhandelbaar. Dit beteken nie jy sal altyd kry wat jy wil hê nie, maar jy kry nie waarvoor jy nie vra nie. Kom ons kyk na 'n salaris-onderhandeling. Die eerste aanbod wat werknemers maak, is nie die hoogste wat hulle gewillig is om aan te bied nie. As jy seker is van jou vaardighede en ondervinding en navorsing gedoen het om te weet wat jy in die mark werd is, is daar geen rede waarom jy nie vir meer kan vra nie. Die ergste wat kan gebeur, is dat hulle nee kan sê en reageer met 'n teen-aanbod – en dis steeds meer as wat jy andersins sou gekry het. Ek het op kollege klas geloop in 'n kursus genaamd "Negotiations 101", en een ding wat ek geleer het, het my bygebly – moet nooit die eerste aanbod aanvaar nie, al sê jy net: "Kan jy 'n bietjie beter doen?" Dis een van die beste stukkies advies wat ek ooit ontvang het.
Jy belê nie in jouself nie
Die bekende belegger Warren Buffet stel dit so: "Jy is by verre jou eie beste bate". Jy mag in aandele, eiendom, of enige ander materiële besitting belê, maar die beste belegging wat jy kan maak, is in jouself. Jy is die krag verantwoordelik vir die maak van geld, en jy is die een wat die besluite in jou lewe neem. Om jouself toe te rus met meer kennis, meer vaardighede, beter gesondheid en meer ondervinding beteken jy sal baie meer werd wees vir jou toekomstige werkgewers, jy sal meer waardevolle besluite neem en uiteindelik sal jy meer geld maak.
As jy in iets gaan belê, kan jy net sowel heelhuids belê. Dit kom algemeen voor in baie loopbane: die meeste mense swoeg vir ure in die kantoor met die hoop om die korporatiewe leer te klim, of hulle investeer al hulle geld in 'n nuwe onderneming. Aan die een kant is dit bewonderenswaardig, maar tonnelvisie kan jou langtermyn-vermoë om geld te maak belemmer. Dis in der waarheid 'n veiliger strategie om jouself te verskans deur veelvuldige inkomstebronne op te stel en nie te swaar op een te steun nie; jy weet nooit wanneer jou besigheid of loopbaan ontwrig mag word nie. As jy oor strategieë beskik wat jou rugsteun, soos 'n eiendom wat jy verhuur of 'n tweede besigheid, sal so 'n verwoestende gebeurlikheid jou nie ruïneer nie.
Na 'n paar jaar op 'n gekose weg, sal jy waarskynlik vind dat jou entoesiasme of motivering taan. Jy sal selftevrede raak met wie jy is, wat jy doen, en waar jou plek binne die organisasie is. Selftevredenheid manifesteer op baie gebiede; jy kan byvoorbeeld minder tyd en energie in jou werk investeer, wat tot minder waarde vir die maatskappy lei. Of jy mag selftevrede word met jou salaris en ophou om vir verhogings te vra terwyl jy meer ondervinding en vaardighede opdoen. As jy vermoed dat jy uitgebrand is, neem stappe om dit reg te stel.
Jy doen net wat verwag word
Doelwitte is belangrik om sukses te behaal, maar hulle kan ook 'n beperkende effek hê. Dink byvoorbeeld hoe indrukwekkend dit is om 'n atleet-marathon te hardloop: 42 kilometers. Dis 'n baie spesifieke afstand, en ek wil glo die meerderheid marathon-atlete sou geen probleem daarmee hê as die afstand vermeerder word na 43 of 44 kilometers nie. Maar almal stop by 42 kilometers want hulle weet dit is die doelwit. Om doelwitte te stel in jou lewe, met jou geleerdheid, vaardighede, posisie of salaris, kan jy jouself mislei om net die blote minimum te bereik wat jy vir jouself stel. Strewe altyd na meer.
Baie van ons het ons al in ten minste een posisie bevind waar ons iewers wou bly weens lojaliteit eerder as enige objektiewe waarde. Selfs al weet jy jou werk is 'n doodloopstraat en sal jou nooit die potensiaal gee waarna jy strewe nie, bly jy aan omdat jy 'n gevoel van lojaliteit jeens jou werkgewer koester. Dit is 'n gemaklike besluit, en dis nie 'n slegte een nie. Ek beskou myself as 'n lojale persoon, en ek bewonder lojaliteit in ander. As jy egter jou doelwitte opoffer vir jou lojaliteit, kan dit 'n ondiens aan jouself begin word.
Jy laat jou geld nie vir jou werk nie
Dit volg dieselfde logika as die veelvuldige inkomstebronne-benadering. Sodra jy 'n redelike hoeveelheid gespaar het, moenie jou geld net in die bank laat lê nie; laat dit vir jou werk. Belê in aandele, obligasies of groeifondse en begin passiewe inkomste genereer, of gebruik die geld om in meer geleerdheid en geleenthede vir jouself te belê. Jou geld kan vir jou meer geld maak – so moet dit nie laat rondlê nie.
Dit lyk vanselfsprekend, maar om meer geld te maak is die eerste stap tot die akkumulasie van rykdom; dit kos geld om geld te maak. Hetsy jou doelwit is om jou skuld af te betaal, genoeg geld bymekaar te maak om onafhanklik te leef, die korporatiewe leer te klim, of net in 'n algehele beter finansiële posisie te wees, jy moet eers hierdie sewe gewoontes afskud. Dit help om 'n veld te kies met 'n hoë potensiële salaris of na 'n hoë-inkomste-area te beweeg, maar hierdie basiese beginsels dien as die grondslag vir jou langtermyn finansiële toekoms.